
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 791 


26 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μελών της Εθνικής Επιτροπής για τα 


Δικαιώματα του Ανθρώπου. 1 

Αναπροσαρμογή της αξίας της μεταλλικής δραχμής 
με βάση την οποία υπολογίζεται η ατέλεια των Ιε¬ 
ρών Μονών του Αγίου Όρους. 2 

Απόδοση ετήσιας εισφοράς στον κλάδο ασθένειας 
από τον πόρο του αγγελιοσήμου των κλάδων των 
Ανταποκριτών Ξένου Τύπου και των Φωτοειδησεο- 
γράιρων. 3 


Ορισμός της «Κοινωνίας της Πληροφορίας Α.Ε.» ως Τε¬ 
λικού Δικαιούχου για το έργο «ΕΞΟΠΛΙΣΜΟΣ ΠΛΗ¬ 
ΡΟΦΟΡΙΚΗΣ ΓΙΑ ΤΗ ΣΥΜΜΕΤΟΧΗ ΤΗΣ ΕΛΛΗΝΙΚΗΣ 
ΑΣΤΥΝΟΜΙΑΣ ΣΤΟΝ ΕΚΣΥΧΡΟΝΙΣΜΟ ΤΗΣ ΔΗ¬ 
ΜΟΣΙΑΣ ΔΙΟΙΚΗΣΗΣ ΜΕ ΧΡΗΣΗ ΠΛΗΡΟΦΟΡΙΚΗΣ». 4 
Κανονισμός Εισαγωγής της Φορητότητας Αριθμών 
στην Ελληνική Αγορά. 5 


ΑΠΟΦΑΣΕΙΣ 

Αρ. Υ371 (1) 

Αντικατάσταση μελών της Εθνικής Επιτροπής 
για τα Δικαιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις των παρ. 1, 2 και 3 του άρθρου 2 του Ν. 
2667/1998 «Σύσταση Εθνικής Επιτροπής για τα Δικαιώματα 
του Ανθρώπου και Εθνικής Επιτροπής Βιοηθικής» (Α' 281). 

β. Την υπ’ αριθμ. Υ472/1.10.1999 Απόφαση του Πρωθυ¬ 
πουργού «Ορισμός μελών της Εθνικής Επιτροπής για τα 
Δικαιώματα του Ανθρώπου» (Β' 1833), όπως τροποποιή¬ 
θηκε και ισχύει έκτοτε. 

γ. Το υπ’ αριθμ. 102606/11.6.2002 έγγραφο του Υπουρ¬ 
γού Δικαιοσύνης. 

δ. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Μέλος της Εθνικής Επιτροπής για τα Δικαιώματα του Αν¬ 
θρώπου ορίζεται ο Ιωάννης Βούλγαρης, Πολιτικός Επιστή¬ 
μων, σε αντικατάσταση του θανόντος Περικλή Πάγκαλου. 


2. Αναπληρωτής του τακτικού μέλους εκπροσώπου του 
Υπουργείου Δικαιοσύνης στην Εθνική Επιτροπή για τα 
Δικαιώματα του Ανθρώπου ορίζεται ο Νικόλαος Παπα- 
σπύρου, Δικηγόρος Δ.Ν., σε αντικατάσταση της Θεοδό- 
τας Νάντσου. 

3. Τα νέα μέλη ορίζονται για το υπόλοιπο της θητείας 
των αντικαθιστώμενων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουνίου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ. Δ.802/49/Α0018 (2) 

Αναπροσαρμογή της αξίας της μεταλλικής δραχμής με 
βάση την οποία υπολογίζεται η ατέλεια των Ιερών Μο¬ 
νών του Αγίου Όρους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του ν.δ. 10/1926 «Περί κυ- 
ρώσεως του Καταστατικού Χάρτου του Αγίου Όρους». 

2. Τις διατάξεις της παρ.8 του άρθρου 28του Ν. 1473/84 
«Μεταρρυθμίσεις στην άμεση και έμμεση φορολογία και 
άλλες διατάξεις» (ΦΕΚ 127/Α/7.9.1984). 

3. Τις διατάξεις του Ν. 2842/2000 (ΦΕΚ 207/Α/27.9.2000) 
σχετικά με την εισαγωγή του ΕΥΡΩ από 1.1.2001 ως νόμι¬ 
σμα της Χώρας και του Ν. 2948/2001 (ΦΕΚ 242/Α/ 
19.10.2001) για την κυκλοφορία τραπεζογραμματίων και 
κερμάτων ευρώ. 

4. Την αρ.1100383/1330/Α0006/31.10.2001 (ΦΕΚ 1485/ 
Β/31.10.2001), Κοινή Απόφαση του Πρωθυπουργού και 
του Υπουργού Οικονομικών «Καθορισμός αρμοδιοτήτων 
των Υφυπουργών Οικονομικών. 

5. Το γεγονός ότι η αξία της μεταλλικής δραχμής για τον 
υπολογισμό της ατέλειας που παρέχεται στις Ιερές Μονές 
του Αγίου Όρους παραμένει αμετάβλητη από το 1997, 
όπως αναπροσαρμόστηκε με την αριθμ. Δ. 1557/95/ 
24.11.97 ΑΥΟ, αποφασίζουμε: 

Άρθρο 1 

Η αξία της μεταλλικής δραχμής για τον υπολογισμό της 
ατέλειας που παρέχεται στις Ιερές Μονές του Αγίου Όρους 


































10658 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από τις διατάξεις του άρθρου 2 του Ν.Δ. 10/16.9.1926 (ΦΕΚ 
309), αναπροσαρμόζεται και ορίζεται σε 1,50 ΕΥΡΩ. 

Άρθρο 2 

Η ισχύς της Απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-Φ- 

Αριθ. 54/958 (3) 

Απόδοση ετήσιας εισφοράς στον κλάδο ασθένειας από 
τον πόρο του αγγελιοσήμου των κλάδων των Ανταπο¬ 
κριτών Ξένου Τύπου και των Φωτοειδησεογράφων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) της περ.β' του τέταρτου εδαφίου της παρ. 5 του άρ¬ 
θρου 2 του Ν. 2335/1995 (Α 185). 

β) της 80088/31.10.2001 κοινής απόφασης του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Ροβέρτο Σπυρό- 
πουλο» (Β' 1485) 

2. Την απόφαση του Δ.Σ. του ΤΑΙΣΥΤ που λήφθηκε στην 
από 9.5.2002 (Σ.25/2002) συνεδρίασή του. 

3. Το γεγονός ότι από την παρούσα απόφαση θα προ- 
κληθεί μείωση των εσόδων των Κλάδων Κύριας Ασφάλι¬ 
σης Φωτοειδησεογράφων και Ανταποκριτών Ξένου τύ¬ 
που κατά 164.683,00 Ευρώ και 111.273,00 Ευρώ αντί¬ 
στοιχα και ισόποση αύξηση των εσόδων του Κλάδου 
Ασθένειας του Ταμείου αποφασίζουμε: 

Να αποδοθεί από τον πόρο του αγγελιοσήμου των Κλά¬ 
δων των Ανταποκριτών Ξένου Τύπου κοιτών Φωτοειδησε- 
ογράφων, που προβλέπεται από την παρ. 2 του άρθρου 
15 του Ν. 1866/6.10.1989 (Α' 222), στον Κλάδο Ασθένειας 
του ΤΑΙΣΥΤ ετήσια εισφορά για το έτος 2001, το ποσό της 
οποίας ανέρχεται σε 111.273.00 Ευρώ και 164,683,00 Ευ¬ 
ρώ αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ. 1016/117/1-β (4) 

Ορισμός της «Κοινωνίας της Πληροφορίας Α.Ε.» ως Τελι¬ 
κού Δικαιούχου για το έργο «ΕΞΟΠΛΙΣΜΟΣ ΠΛΗΡΟΦΟ¬ 
ΡΙΚΗΣ ΓΙΑ ΤΗ ΣΥΜΜΕΤΟΧΗ ΤΗΣ ΕΛΛΗΝΙΚΗΣ ΑΣΤΥΝΟ¬ 
ΜΙΑΣ ΣΤΟΝ ΕΚΣΥΧΡΟΝΙΣΜΟ ΤΗΣ ΔΗΜΟΣΙΑΣ ΔΙΟΙ¬ 
ΚΗΣΗΣ ΜΕ ΧΡΗΣΗ ΠΛΗΡΟΦΟΡΙΚΗΣ». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 24 παρ. 2 εδάφιο β του Ν. 
2860/2000 (Α'-251). 


2. Τις διατάξεις του άρθρου 29 α του Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), όπως συμπλη¬ 
ρώθηκε με το άρθρο 27 του Ν. 2081/1992 (Α'-154) και τρο¬ 
ποποιήθηκε με το άρθρο 1 παρ. 2 α του Ν. 2469/97 (Α'-38). 

3. Τις διατάξεις του άρθρου 29 παρ. 1 έως 7 της 
10071/23.3.2001 κοινής απόφασης των Υπουργών Εσω¬ 
τερικών Δημόσιας Διοίκησης και Αποκέντρωσης, Εθνικής 
Οικονομίας και Οικονομικών «Σύσταση Ανώνυμης Εται¬ 
ρείας Κοινωνία της Πληροφορίας Α.Ε.» (Β'-324), 

4. Τις διατάξεις της κοινής απόφασης των Υπουργών Οι¬ 
κονομίας και Οικονομικών και Εσωτερικών Δημόσιας Δι¬ 
οίκησης και Αποκέντρωσης «Κανονισμός Δημοπράτησης, 
Ανάθεσης και Εκτέλεσης έργων, υπηρεσιών και προμη¬ 
θειών της Εταιρείας Κοινωνία της Πληροφορίας Α.Ε. 
(Κ.τ.Π. Α.Ε.)» (Β'-528). 

5. Τις διατάξεις της υπ’ αριθμ. 7004/3/31 από 30.10.2001 
απόφασης του Πρωθυπουργού και του Υπουργού Δημό¬ 
σιας Τάξης «Ανάθεση αρμοδιοτήτων στον Υφυπουργό Δη- 
μόσιαςΤάξης Ευάγγελο Μαλέσιο» (Β-1477). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

1. Αναθέτουμε την εκτέλεση του έργου «ΕΞΟΠΛΙΣΜΟΣ 
ΠΛΗΡΟΦΟΡΙΚΗΣ ΓΙΑ ΤΗ ΣΥΜΜΕΤΟΧΗ ΤΗΣ ΕΛΛΗΝΙΚΗΣ 
ΑΣΤΥΝΟΜΙΑΣ ΣΤΟΝ ΕΚΣΥΓΧΡΟΝΙΣΜΟ ΤΗΣ ΔΗΜΟΣΙΑΣ 
ΔΙΟΙΚΗΣΗΣ ΜΕ ΧΡΗΣΗ ΠΛΗΡΟΦΟΡΙΚΗΣ» στην Κοινωνία 
της Πληροφορίας Α.Ε. (Κ.τ.Π. Α.Ε.), ως Τελικό Δικαιούχο. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματική Συμφωνία που θα υπογράφει μεταξύ του 
Υπουργείου Δημόσιας Τάξης και της ως άνω Ανώνυμης 
Εταιρείας Κοινωνίας της Πληροφορίας. 

2. Η χρηματοδότηση της Κοινωνίας της Πληροφορίας 
Α.Ε. ενεργείται από ΣΑΕ του Υπουργείου για τις ανάγκες 
του έργου, ο προϋπολογισμός του οποίου ανέρχεται στο 
ποσό των 29.188.000 Ευρώ του Φ.Π.Α, συμπεριλαμβανομέ¬ 
νου. 

Από μέρους του Υπουργείου Δημόσιας Τάξης εξουσιο¬ 
δοτείται να υπογράψει την ως άνω Προγραμματική Συμ¬ 
φωνία ο Προϊστάμενος Κλάδου Οικονομικοτεχνικών και 
Πληροφορικής / Αρχηγείου Ελληνικής Αστυνομίας. 

3. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2002 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΑΛΕΣΙΟΣ 
-Φ- 

Αριθ. 254/71 (5) 

Κανονισμός Εισαγωγής της Φορητότητας Αριθμών 
στην Ελληνική Αγορά. 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 
(ΕΕΤΤ) 

Έχοντας υπόψη : 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» και ιδίως, το άρθρο 3 
παράγρ. 14 και το άρθρο 7 παρ. 1 του Νόμου αυτού (ΦΕΚ 
273/Α/2000), 

β. το Π.Δ. 165/1999 «Τροποποίηση του Ν. 2246/1994, 
όπως εκάστοτε ισχύει, σε συμμόρφωση: α) προς την 
Οδηγία 97/33/ΕΚ του Ευρωπαϊκού Κοινοβουλίου και του 
Συμβουλίου για τη Διασύνδεση στο χώρο των Τηλεπικοι¬ 
νωνιών, προκειμένου να διασφαλιστεί Καθολική Υπηρε¬ 
σία και Διαλειτουργικότητα, με εφαρμογή των αρχών πα¬ 
ροχής ανοικτού δικτύου (ΟΝΡ) και β) σε συμμόρφωση 
προς την Οδηγία 98/61/ΕΚ του Ευρωπαϊκού Κοινοβουλί¬ 
ου και του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά την Φορητότητα των Αριθμών και 
την Προεπιλογή Φορέα» (ΦΕΚ 159/Α/1999), 
γ. την Απόφασή της ΑΠ.: 206/2/29.1.2001 «Εθνικό Σχέ¬ 
διο Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 127/Β/2001), 
δ. την Απόφασή της ΑΠ.: 207/6/2.2.2001 «Κανονισμός 
Διαχείρισης και Εκχώρησης Αριθμών του Εθνικού Σχεδί¬ 
ου Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 159/Β/2001), 
ε. τα αποτελέσματα της διενεργηθείσας από την ΕΕΤΤ 
Δημόσιας Διαβούλευσης για την Εισαγωγή της Προεπι¬ 
λογής Φορέα και της Φορητότητας Αριθμών, σύμφωνα με 
την Απόφασή της ΑΠ.: 244/121/1.2.2002, 
στ. το γεγονός ότι από τις διατάξεις αυτής της Απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζει: 

Άρθρο 1 

Σκοπός-Πεδίο Εφαρμογής 

1. Σκοπός της παρούσας Απόφασης είναι η θέσπιση κα¬ 
νόνων σχετικών με την εισαγωγή της διευκόλυνσης της 
φορητότητας αριθμών στην Ελληνική τηλεπικοινωνιακή 
αγορά. 

2. Απαγορεύεται η φορητότητα μεταξύ υπηρεσιών που 
είναι ουσιωδώς διαφορετικές, ιδίως φορητότητα μεταξύ 
γεωγραφικού αριθμού και αριθμού κινητής τηλεφωνίας. 

Άρθρο 2 

Ορισμοί 

1. «Γεωγραφική περιοχή»: η περιοχή του Ελληνικού γε¬ 
ωγραφικού χώρου όπως προδιορίζεται στο Παράρτημα I 
της Απόφασης της ΕΕΤΤ 206/2/29.1.2001 «Εθνικό Σχέδιο 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 127/Β/2001) και 
αντιστοιχεί σε έναν Εθνικό Κωδικό Προορισμού. 

«Επαναδρομολόγηση»: η διαδικασία πληροφόρησης 
σχετικά με την ταυτότητα του παρόχου-δέκτη του αριθμού. 

«Πάροχος-δέκτης»: ο τηλεπικοινωνιακός πάροχος προς 
τον οποίο πραγματοποιείται η μεταφορά του αριθμού. 

«Πάροχος-δότης»: ο τηλεπικοινωνιακός πάροχος από 
τον οποίο πραγματοποιείται η μεταφορά του αριθμού. 

«Φορητότητα Αριθμού Κλήσης»: η δυνατότητα των Τε¬ 
λικών Χρηστών να διατηρούν τον ή τους γεωγραφικούς ή 
μη αριθμούς κλήσης τους όταν αλλάζουν φορέα παροχής 
υπηρεσίας, τοποθεσία ή τύπο υπηρεσίας. 

2. Επιπλέον ισχύουν οι ορισμοί του άρθρου 2 του Ν. 
2867/2000, του άρθρου 2του Π.Δ. 165/1999, του άρθρου 
2 της Απόφασης της ΕΕΤΤ 206/2/29.1.2001 «Εθνικό Σχέ¬ 
διο Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» και του άρθρου 2 
της Απόφασης της ΕΕΤΤ 207/6/2.2.2001 «Κανονισμός 
Διαχείρισης και Εκχώρησης Αριθμών του Εθνικού Σχεδί¬ 
ου Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών». 


Άρθρο 3 

Φορητότητα Γεωγραφικών Αριθμών 

1. Οι πάροχοι σταθερών τηλεπικοινωνιακών δικτύων 
ή/και υπηρεσιών υποχρεούνται να διασφαλίζουν τη φο¬ 
ρητότητα γεωγραφικών αριθμών, ώστε οι συνδρομητές 
να μπορούν να διατηρούν τον ή τους αριθμούς τους στο 
σταθερό δημόσιο τηλεφωνικό δίκτυο και στο Ψηφιακό Δί¬ 
κτυο Ενοποιημένων Υπηρεσιών (Ι5ϋΝ) όταν αλλάζουν τον 
τηλεπικοινωνιακό οργανισμό που παρέχει τις σταθερές 
τηλεπικοινωνιακές υπηρεσίες εντός της ίδιας γεωγραφι¬ 
κής περιοχής. Η διευκόλυνση αυτή είναι διαθέσιμη το αρ¬ 
γότερο την 1η Ιανουάριου 2003. 

2. Όλοι οι πάροχοι τηλεπικοινωνιακών δικτύων ή/και 
υπηρεσιών που παρέχουν υπηρεσίες με χρήση γεωγρα¬ 
φικών αριθμών είναι υποχρεωμένοι να υλοποιήσουν τις 
διαδικασίες εισαγωγής και εξαγωγής αριθμών στο δίκτυό 
τους ώστε να είναι διαθέσιμη η φορητότητα γεωγραφι¬ 
κών αριθμών, σύμφωνα με τις διατάξεις της παραγράφου 
1 του παρόντος άρθρου. 

3. Οι νεοεισερχόμενοι στην αγορά πάροχοι μετά την 1η 
Ιανουάριου 2003, υποχρεούνται να παρέχουν φορητότη¬ 
τα γεωγραφικών αριθμών σε μια γεωγραφική περιοχή εί¬ 
τε από την ημερομηνία έναρξης παροχής υπηρεσιών είτε 
εντός δύο μηνών από την ημερομηνία της πρώτης εκχώ¬ 
ρησης από την ΕΕΤΤ ομάδας αριθμών στη συγκεκριμένη 
γεωγραφική περιοχή, ανάλογα με το ποιο από τα δύο γε¬ 
γονότα επέρχεται τελευταίο. Οι ανωτέρω διατάξεις δεν 
περιορίζουν κατ’ ουδένα τρόπο τις υποχρεώσεις των πα¬ 
ροχών που απορρέουν από τη νομοθεσία και τους κανο¬ 
νισμούς σχετικά με την εκχώρηση αριθμών. 

4. Ένας πάροχος οφείλει να ανταποκριθεί στο αίτημα 
ενός άλλου παρόχου για έναρξη διεκπεραίωσης αιτήσε¬ 
ων φορητότητας γεωγραφικών αριθμών σε μια συγκεκρι¬ 
μένη γεωγραφική περιοχή εντός τριάντα ημερών. 

5. Η διαδικασία φορητότητας γεωγραφικών αριθμών 
αρχίζει μετά από αίτημα συνδρομητή, όπως προβλέπεται 
στο άρθρο 9 της παρούσας Απόφασης. Στην περίπτωση 
που οι μεταφερόμενοι αριθμοί ανήκουν σε ομάδα αριθ¬ 
μών, είναι δηλαδή διαδοχικοί και ο συνδρομητής χρειάζε¬ 
ται περισσότερους αριθμούς συνεχόμενους αυτών που 
διαθέτει, τότε έχει το δικαίωμα να αιτηθεί τη μεταφορά 
αυτών των συνεχόμενων αριθμών, υπό την προϋπόθεση 
ότι αυτοί οι αριθμοί δεν έχουν εκχωρηθεί προηγουμένως 
σε άλλους. 

Άρθρο 4 

Φορητότητα Αριθμών Κινητής Τηλεφωνίας 

1. Οι πάροχοι κινητών τηλεπικοινωνιακών δικτύων ή/και 
υπηρεσιών είναι υποχρεωμένοι να διασφαλίζουν τη φο¬ 
ρητότητα αριθμών κινητής τηλεφωνίας, ώστε οι συνδρο¬ 
μητές να μπορούν να διατηρούν τον ή τους αριθμούς 
τους στο δημόσιο δίκτυο κινητής τηλεφωνίας όταν αλλά¬ 
ζουν τον οργανισμό που παρέχει τις τηλεπικοινωνιακές 
υπηρεσίες. Η διευκόλυνση αυτή είναι διαθέσιμη το αργό¬ 
τερο την 1η Ιουλίου 2003. 

2. Όλοι οι πάροχοι τηλεπικοινωνιακών δικτύων ή/και 
υπηρεσιών που παρέχουν υπηρεσίες με χρήση αριθμών 
κινητής τηλεφωνίας είναι υποχρεωμένοι να υλοποιήσουν 
τις διαδικασίες εισαγωγής και εξαγωγής αριθμών στο δί¬ 
κτυό τους ώστε να είναι διαθέσιμη η φορητότητα αριθμών 
κινητής τηλεφωνίας, σύμφωνα με τις διατάξεις της παρα¬ 
γράφου 1 του παρόντος άρθρου. 

3. Οι νεοεισερχόμενοι στην αγορά πάροχοι μετά την 1η 
Ιουλίου 2003, υποχρεούνται να παρέχουν φορητότητα 
αριθμών κινητής τηλεφωνίας είτε από την ημερομηνία 
έναρξης παροχής υπηρεσιών είτε εντός δύο μηνών από 
την ημερομηνία της πρώτης εκχώρησης από την ΕΕΤΤ 
αντίστοιχης ομάδας αριθμών, ανάλογα με το ποιο από τα 
δύο γεγονότα επέρχεται τελευταίο. Οι ανωτέρω διατά¬ 
ξεις δεν περιορίζουν κατ’ ουδένα τρόπο τις υποχρεώσεις 
των παροχών που απορρέουν από τη νομοθεσία και τους 
κανονισμούς σχετικά με την εκχώρηση αριθμών. 

4. Η διαδικασία φορητότητας αριθμών κινητής τηλεφω¬ 
νίας αρχίζει μετά από αίτημα συνδρομητή, όπως προβλέ- 
πεται στο άρθρο 9 της παρούσας Απόφασης. 

Άρθρο 5 

Φορητότητα Μη Γεωγραφικών Αριθμών 

1. Οι πάροχοι τηλεπικοινωνιακών δικτύων ή/και υπηρε¬ 
σιών είναι υποχρεωμένοι να διασφαλίζουν τη φορητότη¬ 
τα μη γεωγραφικών αριθμών, ώστε οι συνδρομητές να 
μπορούν να διατηρούντονή τους αριθμούς τους όταν αλ¬ 
λάζουν τον οργανισμό που παρέχει τις τηλεπικοινωνιακές 
υπηρεσίες σε οποιαδήποτε θέση. Η διευκόλυνση αυτή εί¬ 
ναι διαθέσιμη το αργότερο την 1η Ιανουάριου 2003. 

2. Όλοι οι πάροχοι τηλεπικοινωνιακών δικτύων ή/και 
υπηρεσιών που παρέχουν υπηρεσίες με χρήση μη γεω¬ 
γραφικών αριθμών είναι υποχρεωμένοι να υλοποιήσουν 
τις διαδικασίες εισαγωγής και εξαγωγής αριθμών στο δί¬ 
κτυό τους, ώστε να είναι διαθέσιμη η φορητότητα μη γε¬ 
ωγραφικών αριθμών, σύμφωνα με τις διατάξεις της πα¬ 
ραγράφου 1 του παρόντος άρθρου. 

3. Οι νεοεισερχόμενοι στην αγορά πάροχοι μετά την 1η 
Ιανουάριου 2003, υποχρεούνται να παρέχουν φορητότη¬ 
τα μη γεωγραφικών αριθμών είτε από την ημερομηνία 
έναρξης παροχής υπηρεσιών είτε εντός δύο μηνών από 
την ημερομηνία της πρώτης εκχώρησης από την ΕΕΤΤ 
αντίστοιχης ομάδας αριθμών, ανάλογα με το ποιο από τα 
δύο γεγονότα επέρχεται τελευταίο. Οι ανωτέρω διατά¬ 
ξεις δεν περιορίζουν κατ’ ουδένα τρόπο τις υποχρεώσεις 
των παροχών που απορρέουν από τη νομοθεσία και τους 
κανονισμούς σχετικά με την εκχώρηση αριθμών. 

4. Η διαδικασία φορητότητας μη γεωγραφικών αριθμών 
αρχίζει μετά από αίτημα συνδρομητή, όπως προβλέπεται 
στο άρθρο 9 της παρούσας Απόφασης. 

5. Οι κατηγορίες μη γεωγραφικών αριθμών για τους 
οποίους εφαρμόζεται η υποχρέωση φορητότητας αριθ¬ 
μών είναι οι ακόλουθες: 

α) εταιρικοί αριθμοί και αριθμοί πρόσβασης σε \/ΡΝ (σει¬ 
ρά 50) 

β) προσωπικοί αριθμοί (σειρά 70) 
γ) αριθμοί ατελούς χρέωσης (σειρά 800) 
δ) αριθμοί μεριζόμενου κόστους (σειρά 801) 
ε) αριθμοί για κλήσεις μέσω κάρτας (σειρά 807) 
στ) αριθμοί πρόσθετης χρέωσης (σειρά 90) 

Η ΕΕΤΤ δύναται με αιτιολογημένη Απόφασή της να άρει 
ή να επεκτείνει και σε άλλες σειρές ή/και κατηγορίες μη 
γεωγραφικών αριθμών την υποχρέωση φορητότητας κα¬ 
τά περίπτωση. 

Άρθρο 6 

Ευθύνη Δρομολόγησης κλήσεων 
προς αριθμούς που έχουν μεταφερθεί 

1. Το αργότερο μέχρι την 1η Ιουλίου 2003, ο πάροχος 
στον οποίον έχει πρωτογενώς εκχωρηθεί η ομάδα αριθ¬ 


μών στην οποία ανήκει ο μεταφερόμενος αριθμός και ο 
πάροχος-δέκτης του μεταφερόμενου αριθμού, έχουν την 
ευθύνη για τη σωστή δρομολόγηση των κλήσεων και 
ενεργούν προς τούτο με αμοιβαίο συντονισμό (αμοιβαία 
εξαρτημένη λύση), κατόπιν ειδικής μεταξύ τους συμφω¬ 
νίας. 

2. Από την 1η Ιουλίου 2003, ο πάροχος από το δίκτυο 
του οποίου γίνεται η εκκίνηση της κλήσης έχει ο ίδιος την 
υποχρέωση και την ευθύνη της δρομολόγησής της, ανε¬ 
ξάρτητα από το δίκτυο στο οποίο ανήκει η αντίστοιχη ομά¬ 
δα αριθμών καθώς και την υποχρέωση καταβολής των 
αναλογούντων τελών σε περίπτωση που χρησιμοποιεί τις 
υπηρεσίες ενός άλλου παρόχου, ο οποίος χειρίζεται τις 
λειτουργίες δρομολόγησης (ανεξάρτητη λύση). Τα δί¬ 
κτυα από τα οποία εκκινούν κλήσεις συμπεριλαμβάνουν 
τόσο τα σταθερά ή κινητά δίκτυα που παρέχουν την πρό¬ 
σβαση όσο και τα δίκτυα των επιλεγμένων / προεπιλεγμέ- 
νων φορέων, στην περίπτωση της επιλογής / προεπιλο¬ 
γής φορέα. Για τις ανάγκες του παρόντος κανονισμού 
στην περίπτωση της πλήρους αδεσμοποίητης πρόσβα¬ 
σης στον τοπικό βρόχο, ο πάροχος από το δίκτυο του 
οποίου γίνεται η εκκίνηση των κλήσεων θεωρείται ο δικαι¬ 
ούχος της πρόσβασης στον τοπικό βρόχο. 

Ο πάροχος από το δίκτυο του οποίου εκκινούν οι κλή¬ 
σεις μπορεί: 

α) είτε να δρομολογήσει ο ίδιος την κλήση, 

β) είτε να δρομολογήσει την κλήση προς άλλον πάροχο 
και να χρησιμοποιήσει τις υπηρεσίες δρομολόγησης του 
παρόχου αυτού, καταβάλλοντας σε αυτόν τα αναλογού- 
ντατέλη. 

Οι πληροφορίες που απαιτούνται για τη σωστή δρομο¬ 
λόγηση των κλήσεων λαμβάνονται από την Εθνική Βάση 
Δεδομένων Αναφοράς για τη Φορητότητα, η οποία δημι- 
ουργείται σύμφωνα με τα οριζόμενα στο άρθρο 10 της 
παρούσας Απόφασης. Όλοι οι πάροχοι είναι υποχρεωμέ¬ 
νοι να λαμβάνουν κατά τακτά χρονικά διαστή ματα τα σχε¬ 
τικά στοιχεία της ανωτέρω βάσης, ώστε να ανταποκρίνο- 
νται πλήρως στις υποχρεώσεις τους που απορρέουν για 
τη δρομολόγηση των κλήσεων, όπως προβλέπονται στις 
διατάξεις της παρούσας Απόφασης. Η ΕΕΤΤ με Απόφασή 
της δύναται να προσδιορίζει επακριβώς το χρόνο που 
πρέπει να μεσολαβεί ανάμεσα σε δύο διαδοχικές λήψεις 
στοιχείων από τη βάση φορητότητας για κάθε πάροχο. 

3. Οι διατάξεις των παραγράφων 1 και 2 του παρόντος 
άρθρου, ισχύουν τόσο για τη φορητότητα γεωγραφικών 
αριθμών όσο και για τη φορητότητα μη γεωγραφικών 
αριθμών, συμπεριλαμβανομένης της φορητότητας αριθ¬ 
μών κινητής τηλεφωνίας. 

4. Όλοι οι πάροχοι προετοιμάζουν έγκαιρα τα δίκτυά 
τους ώστε να είναι έτοιμα για την υλοποίηση της δρομο¬ 
λόγησης των κλήσεων σύμφωνα με τις διατάξεις του πα¬ 
ρόντος άρθρου. 

Άρθρο 7 

Κανόνες Δρομολόγησης κλήσεων 
προς αριθμούς που έχουν μεταφερθεί 

1. Από την 1η Ιουλίου 2003, η ευθύνη της σωστής δρο¬ 
μολόγησης κλήσεων που εκκινούν εντός της Ελληνικής 
Επικράτειας ανήκει στον πάροχο από το δίκτυο του οποί¬ 
ου εκκινεί η κλήση, ενώ για την περίπτωση κλήσεων που 
προέρχονται εκτός Ελληνικής Επικράτειας, η ευθύνη της 
σωστής δρομολόγησης ανήκει στον πάροχο από το δί¬ 
κτυο του οποίου παραλαμβάνεται αρχικά η κλήση. 

Ο πάροχος που έχει την ευθύνη της δρομολόγησης δύ- 
ναται να αποφασίσει ο ίδιος να προβεί στις απαραίτητες 
διαδικασίες για τη δρομολόγηση ή να προωθήσει την κλή¬ 
ση σε κάποιον άλλο πάροχο για να προβεί αυτός στις απα¬ 
ραίτητες πρόσθετες διαδικασίες δρομολόγησης. 

Οι πάροχοι με σημαντική ισχύ στην αγορά είναι υπο¬ 
χρεωμένοι να παρέχουν σε εύλογη τιμή, εφόσον τους ζη¬ 
τηθεί από κάποιον πάροχο, υπηρεσίες επαναδρομολόγη- 
σης για τη σωστή δρομολόγηση των κλήσεων προς αριθ¬ 
μούς που έχουν μεταφερθεί. 

Ο πάροχος στον οποίο έχει πρωτογενώς από την ΕΕΤΤ 
εκχωρηθεί η ομάδα αριθμών στην οποία ανήκει ο αριθμός 
που έχει μεταφερθεί είναι υποχρεωμένος, εφόσοντου ζη¬ 
τηθεί από κάποιο πάροχο, να παρέχει τις υπηρεσίες επα- 
ναδρομολόγησης για τη σωστή δρομολόγηση των κλήσε¬ 
ων προς τον αριθμό αυτό. Σε περίπτωση που ο πάροχος 
στον οποίο έχει πρωτογενώς από την ΕΕΤΤ εκχωρηθεί η 
ομάδα αριθμών στην οποία ανήκει ο αριθμός που έχει με¬ 
ταφερθεί έχει και σημαντική ισχύ στην αγορά παρέχει τις 
υπηρεσίες επαναδρομολόγησης σε εύλογη τιμή. 

2. Η πληροφορία επαναδρομολόγησης που αφορά τη 
σωστή δρομολόγηση των κλήσεων προς αριθμούς που 
έχουν μεταφερθεί συνίσταται στη χρήση προθέματος 
δρομολόγησης. Το πρόθεμα δρομολόγησης περιλαμβά¬ 
νει την ταυτότητα του δικτύου το οποίο δέχεται την κλήση 
και εναλλακτικά μπορεί να περιλαμβάνει επιπλέον και την 
ταυτότητα του κέντρου μεταγωγής. Η δομή των προθε¬ 
μάτων και ο τρόπος εκχώρησής τους θα καθοριστεί με 
μελλοντική Απόφαση της ΕΕΤΤ. 

3. Οι διατάξεις των παραγράφων 1 και 2 του παρόντος 
άρθρου ισχύουν για όλους τους παρόχους, σταθερών και 
κινητών δικτύων καθώς και για τους γεωγραφικούς, μη 
γεωγραφικούς και αριθμούς κινητής τηλεφωνίας. 

4. Σε περίπτωση που υπάρχουν διαφωνίες μεταξύ των πα¬ 
ροχών για την εφαρμογή των οριζομένων στις παραγρά¬ 
φους 1 και 2 του παρόντος άρθρου, εφαρμόζονται οι διατά- 
ξειςτου άρθρου 15του Π.Δ. 165/1999 (ΦΕΚ159/Α/1999) σε 
σχέση με την επίλυση διαφορών μεταξύ των παροχών. 

Άρθρο 8 

Καταμερισμός του Κόστους 
Παροχής της Φορητότητας Αριθμών 

Ο καταμερισμός του κόστους παροχής της φορητότη¬ 
τας αριθμών πραγματοποιείται με βάση τις ακόλουθες 
αρχές που ισχύουν για όλους τους παρόχους, σταθερών 
και κινητών δικτύων καθώς και για τη φορητότητα γεω¬ 
γραφικών, μη γεωγραφικών και αριθμών κινητής τηλεφω¬ 
νίας. 

Τμήμα Α: Κόστος Εγκατάστασης 

Κάθε πάροχος αναλαμβάνει το κόστος εγκατάστασης 
το οποίο απαιτείται για την προετοιμασία του δικτύου του 
για την εισαγωγή και παροχή της υπηρεσίας φορητότη¬ 
τας αριθμών. Το κόστος αυτό περιλαμβάνει, ιδίως, το κό¬ 
στος για την αναβάθμιση των δικτύων και των απαραίτη¬ 
των συστημάτων πληροφορικής. 

Τμήμα Β: Κόστος Συναλλαγής 

1. Ο πάροχος-δότης δύναται να ζητήσει από τον πάρο- 
χο-δέκτη μόνο την καταβολή του κόστους συναλλαγής 
που αφορά τη διαδικασία διεκπεραίωσης μιας αίτησης 
για φορητότητα αριθμού και τη μεταφορά του από το δί¬ 
κτυο του παρόχου-δότη. Το ποσό αυτό είναι εύλογο και 
προσδιορίζεται από τις εργασίες που πραγματοποιούνται 
για τη διεκπεραίωση της αίτησης φορητότητας και όχι τις 


διαδικασίες που απαιτούνται μέχρι την αποσύνδεση του 
συνδρομητή ούτε τις διαδικασίες αλλαγών στις πληρο¬ 
φορίες δρομολόγησης. Το ποσό αυτό υπόκειται σε έγκρι¬ 
ση από την ΕΕΤΤ. 

2. Οι συνδρομητές του παρόχου-δότη δεν επιβαρύνο¬ 
νται άμεσα από αυτόν για την παροχή της διευκόλυνσης 
φορητότητας. 

Τμήμα Γ: Επιπρόσθετο Κόστος Δρομολόγησης 

1. Το επιπρόσθετο κόστος δρομολόγησης περιλαμβά¬ 
νει το κόστος επαναδρομολόγησης και το κόστος μετα¬ 
φοράς. Το κόστος επαναδρομολόγησης αφορά στη λήψη 
της πληροφορίας για την ταυτότητα του παρόχου-δέκτη. 
Το κόστος μεταφοράς αφορά στο κόστος που απαιτείται 
για τη μεταβίβαση της κλήσης στο δίκτυο του παρόχου- 
δέκτη. 

2. Στην περίπτωση που ο πάροχος από το δίκτυο του 
οποίου εκκινεί η κλήση είναι υπεύθυνος για τη διασφάλι¬ 
ση της σωστής δρομολόγησης κλήσεων προς αριθμούς 
οι οποίοι έχουν μεταφερθεί (ανεξάρτητη λύση), ισχύουν 
τα εξής: 

α. Ο πάροχος από το δίκτυο του οποίου προέρχονται 
κλήσεις αναλαμβάνει το κόστος που σχετίζεται με την 
ενημέρωση των δεδομένων δρομολόγησης. 

β. Ο παρόχος από το δίκτυο του οποίου εκκινεί η κλήση 
αναλαμβάνει το κόστος επαναδρομολόγησης και το κό¬ 
στος μεταφοράς. 

γ. Οι πάροχοι που κατόπιν συμφωνίας αναλαμβάνουν 
την παροχή υπηρεσιών επαναδρομολόγησης ή/και μετα¬ 
φοράς δικαιούνται να ανακτήσουν το κόστος αυτό από 
τον πάροχο από το δίκτυο του οποίου εκκινεί η κλήση. 

δ. Στην περίπτωση τηλεπικοινωνιακών οργανισμών με 
σημαντική ισχύ στην αγορά, το κόστος για την παροχή 
υπηρεσιών μεταφοράς αποτελεί τμήμα του Υποδείγμα¬ 
τος Προσφοράς Διασύνδεσης το οποίο έχουν, ενώ στις 
υπόλοιπες περιπτώσεις καθορίζεται κατόπιν διμερών 
συμφωνιών μεταξύ των παροχών. 

ε. Το κόστος επαναδρομολόγησης καθορίζεται με δι¬ 
μερείς συμφωνίες μεταξύ των παροχών. Στην περίπτωση 
τηλεπικοινωνιακών οργανισμών με σημαντική ισχύ στην 
αγορά, το κόστος για την παροχή υπηρεσιών επαναδρο¬ 
μολόγησης αποτελεί τμήμα του Υποδείγματος Προσφο¬ 
ράς Διασύνδεσης που έχουν. 

3. Στην περίπτωση που ο πάροχος στον οποίο έχει πρω- 
τογενώς από την ΕΕΤΤ εκχωρηθεί η ομάδα αριθμών που 
ανήκει ο μεταφερόμενος αριθμός είναι υπεύθυνος για τη 
διασφάλιση της σωστής δρομολόγησης κλήσεων προς 
αριθμούς οι οποίοι έχουν μεταφερθεί (αμοιβαία εξαρτη¬ 
μένη λύση), ισχύουν τα εξής : 

α. Ο πάροχος στον οποίο έχει πρωτογενώς από την 
ΕΕΤΤ εκχωρηθεί η ομάδα αριθμών που ανήκει ο μεταφε¬ 
ρόμενος αριθμός δύναται να ανακτήσει από τον πάροχο- 
δέκτη το κόστος μεταφοράς για κλήσεις που εκκινούν 
από δίκτυα διαφορετικά από το δικό του, αλλά όχι και το 
κόστος επαναδρομολόγησης. 

β. Το κόστος μεταφοράς που αφορά οργανισμούς με 
σημαντική ισχύ στην αγορά αποτελεί τμήμα του Υποδείγ¬ 
ματος Προσφοράς Διασύνδεσης το οποίο έχουν, ενώ για 
τους υπόλοιπους τηλεπικοινωνιακούς παρόχους προκύ¬ 
πτει κατόπιν διμερών συμφωνιών. 

Τμήμα Δ: Τέλη Χρήσης Μεταφερθέντων Αριθμών 

1. Το ποσό που αντιστοιχεί στα τέλη χρήσης των αριθ¬ 
μών που έχουν μεταφερθεί καταβάλλονται από τον πάρο- 
χο-δέκτη απευθείας στον πάροχο στον οποίο έχουν πρω- 

τογενώς εκχωρηθεί από την ΕΕΤΤ οι ομάδες αριθμών 
όπου ανήκουν οι αριθμοί που έχουν μεταφερθεί. 

2. Ο υπολογισμός του ανωτέρω ποσού γίνεται με βάση 
τα ισχύοντα τέλη χρήσης αριθμών, όπως καθορίζονται 
από τις σχετικές αποφάσεις της ΕΕΤΤ. 

Άρθρο 9 

Διαδικασίες Παροχής της Φορητότητας Αριθμών 

1. Ο πάροχος-δέκτης παρέχει μονοαπευθυντική διαδι¬ 
κασία (οηΘ-εΙορ εάορ) στους συνδρομητές που επιθυ¬ 
μούν να μεταφέρουν τον αριθμό τους στο δίκτυό του, έτσι 
ώστε οι συνδρομητές να απευθύνονται μόνο στον πάρο- 
χο-δέκτη για την παροχή της εν λόγω υπηρεσίας. 

Ο πάροχος-δέκτης είναι υποχρεωμένος να ενημερώνει 
τους συνδρομητές που ενδιαφέρονται να μεταφέρουν 
τον αριθμό τους σχετικά με την τιμολόγηση και τη χρέω- 
ση των παρεχομένων υπηρεσιών. 

Ο συνδρομητής που αποφασίζει να μεταφέρει τον αριθ¬ 
μό του καταθέτει αίτηση στον πάροχο-δέκτη για τη δια¬ 
κοπή των υπηρεσιών από τον πάροχο-δότη. Η αίτηση στη 
συνέχεια προωθείται από τον πάροχο-δέκτη στον πάρο¬ 
χο-δότη εντός το πολύ δύο (2) εργάσιμων ημερών. 

Ο πάροχος-δότης που λαμβάνειτην αίτηση διακοπής του 
συνδρομητή από τον πάροχο-δέκτη οφείλει να προβεί στη 
διακοπή της σύνδεσης και το κλείσιμο του λογαριασμού, 
εκτός εάν διαπιστώσει διαφοροποίηση ανάμεσα στα στοι¬ 
χεία του συνδρομητή που έχει ο πάροχος-δότης μετά αντί¬ 
στοιχα στοιχεία που έχει ο πάροχος-δέκτης. Τα στοιχεία 
αυτά είναι για μεν τα φυσικά πρόσωπα, το όνομα, το επώ¬ 
νυμο, το όνομα πατέρα, ο Αριθμός Δελτίου Ταυτότητας ή ο 
Αριθ. Διαβατηρίου και ο Αριθμός Φορολογικού Μητρώου 
(ΑΦΜ) του συνδρομητή και ο προς μεταφορά τηλεφωνικός 
αριθμός, για δε τις Επιχειρήσεις, η επωνυμία και ο ΑΦΜ της 
Εταιρείας και ο προς μεταφορά αριθμός. 

Ο πάροχος-δότης στην περίπτωση αυτή οφείλει να γνω¬ 
στοποιήσει την αρνητική του απάντηση στον πάροχο-δέ¬ 
κτη αναλύοντας τους λόγους άρνησης, το αργότερο 
εντός δύο (2) εργάσιμων ημερών. 

Σε περίπτωση άπρακτης παρόδου της ανωτέρω προθε¬ 
σμίας τεκμαίρεται ότι ο πάροχος-δότης απάντησε θετικά 
στην αίτηση διακοπής. 

Ο συνδρομητής έχει δικαίωμα φορητότητας ακόμη και 
αν συνδέεται με τον πάροχο με σύμβαση ορισμένου χρό¬ 
νου. 

Για το κλείσιμο του λογαριασμού, ο πάροχος-δότης ει¬ 
σπράττει τα οφειλόμενα απευθείας από τον συνδρομητή. 
Η καταβολή των οφειλομένων δεν αποτελεί προϋπόθεση 
για την διακοπή της σύνδεσης και τη μεταφορά του αριθ¬ 
μού. 

2. Στην περίπτωση που γίνεται η εγκατάσταση καινούρ¬ 
γιας γραμμής από τον πάροχο-δέκτη, τότε πρέπει να εξα¬ 
σφαλιστεί η αδιάλειπτη παροχή εξερχομένων κλήσεων 
και η ελαχιστοποίηση οποιοσδήποτε διακοπής εισερχο¬ 
μένων κλήσεων. Ο πάροχος-δέκτης είναι υπεύθυνος για 
την ενημέρωση των συνδρομητών σχετικά με τη μεταφο¬ 
ρά του αριθμού. 

3. Γ ια την οργάνωση της μεταφοράς μπορούν να ακο¬ 
λουθηθούν διάφορες διαδικασίες, λαμβάνοντας υπόψη 
και τη σχετική επιθυμία του πελάτη που μεταφέρει τον 
αριθμό του, όπως 

α. απενεργοποίηση από τον πάροχο-δότη και εφαρμο¬ 
γή της νέας δρομολόγησης τη χρονική στιγμή που θα κα¬ 
θοριστεί από τον πάροχο-δέκτη. 


β. απενεργοποίηση από τον πάροχο-δότη και εφαρμο¬ 
γή της νέας δρομολόγησης οποιαδήποτε στιγμή μέσα σε 
ένα διάστημα δέκα (10) εργάσιμων ημερών, με τον πάρο¬ 
χο-δέκτη να ξεκινά τη διαδικασία της απενεργοποίησης 
χρησιμοποιώντας οπ-Ιιπθ μέθοδο ελέγχου από το χώρο 
του πελάτη ή αλλού. 

4. Ο χρόνος διεκπεραίωσης της μεταφοράς αριθμού 
καθορίζεται το πολύ σε δέκα (10) εργάσιμες ημέρες. 

5. Στην περίπτωση που εμφανισθούν σημαντικά προβλή¬ 
ματα κατά τη διαδικασία μεταφοράς ενός αριθμού, ο πάρο¬ 
χος-δότης πρέπει να διατηρεί τις απαραίτητες πληροφο¬ 
ρίες έτσι ώστε να μπορεί να αποκαταστήσειτην αρχική υπη¬ 
ρεσία μέσα σε 60 λεπτά αν του ζητηθεί από τον 
πάροχο-δέκτη. Η δυνατότητα αυτή θα πρέπει να είναι δια¬ 
θέσιμη για τις πρώτες 24 ώρες από το χρόνο απενεργοποί- 
ησης της υπηρεσίας από τον πάροχο-δότη. Ο πάροχος-δό¬ 
της και ο πάροχος-δέκτης μεριμνούν για την αδιάλειπτη 
παροχή υπηρεσιών κατά τη διάρκεια της μεταφοράς σε πε¬ 
ριπτώσεις όπου αυτό είναι αναγκαίο, όπως στα νοσοκομεία. 

Άρθρο 10 

Εθνική Βάση Δεδομένων Φορητότητας 

1. Για τη διευκόλυνση παροχής της φορητότητας αριθ¬ 
μών εγκαθίσταται το συντομότερο δυνατόν και πάντως 
όχι αργότερα από την 1η Ιουλίου 2003, Εθνική Βάση Δε¬ 
δομένων Αναφοράς για τη Φορητότητα (ΕΒΔΑΦ). Η 
ΕΒΔΑΦ χρησιμοποιείται για τη φορητότητα όλων των 
αριθμών για τους οποίους είναι δυνατή η φορητότητα (γε¬ 
ωγραφικών και μη γεωγραφικών αριθμών και αριθμών κι¬ 
νητής τηλεφωνίας). 

2. Η ΕΒΔΑΦ συνδέεται με τις βάσεις δεδομένων όλων 
των παροχών χρησιμοποιώντας τυποποιημένη υποδομή 
επικοινωνίας, η οποία υποστηρίζει την ανταλλαγή πληρο¬ 
φοριών μεταξύ του παρόχου-δότη και του παρόχου-δέ- 
κτη και τη μαζική αποστολή προς όλους τους παρόχους 
των αλλαγών σχετικά με τη δρομολόγηση ως αποτέλεσμα 
της μεταφοράς αριθμών. 

3. Η παροχή επιπρόσθετων υπηρεσιών στην ΕΒΔΑΦ 
μπορεί να γίνει με Απόφαση της ΕΕΤΤ, αφού ακολουθηθεί 
η διαδικασία που προβλέπεται στο άρθρο 14 της παρού¬ 
σας Απόφασης. 

4.0 λειτουργός και διαχειριστής της ΕΒΔΑΦ επιλέγεται 
από την ΕΕΤΤ ανά πενταετία με διαγωνιστική διαδικασία, 
σύμφωνα με τις διατάξεις της κείμενης νομοθεσίας. Ο 
υποψήφιος Ανάδοχος μπορεί να είναι είτε ένας ανεξάρ¬ 
τητος των παροχών οργανισμός είτε κοινοπραξία όλων 
των τηλεπικοινωνιακών παροχών. Ο λειτουργός και δια¬ 
χειριστής της ΕΒΔΑΦ λειτουργεί υπό την εποπτεία της 
ΕΕΤΤ, διαχειρίζεται και συντονίζει όλες τις δραστηριότη¬ 
τες που σχετίζονται με τη βάση δεδομένων αναφοράς και 
παρέχει υπηρεσίες υποστήριξης σε όλους ανεξαιρέτως 
τους τηλεπικοινωνιακούς παρόχους με ίσους όρους, δια¬ 
φάνεια, αντικειμενικότητα και χωρίς διακρίσεις. 

5. Η ΕΕΤΤ αναλαμβάνει το κόστος αγοράς του λογισμι¬ 
κού για τη διαχείριση της ΕΒΔΑΦ, η οποία είναι στην ιδιο¬ 
κτησία της ΕΕΤΤ. 

6. Οι τηλεπικοινωνιακοί πάροχοι αναλαμβάνουν το ετή¬ 
σιο κόστος συντήρησης και λειτουργίας της ΕΒΔΑΦ και 
το κόστος του απαιτούμενου υλικού (άαΐ'άνναΐ'β). Το ετή¬ 
σιο κόστος συντήρησης και λειτουργίας της ΕΒΔΑΦ και 
το κόστος του απαιτούμενου υλικού κατανέμεται μεταξύ 
των παροχών λαμβάνοντας υπόψη το γεγονός ότι όλοι οι 
πάροχοι, άμεσα ή έμμεσα χρησιμοποιούν την περιεχόμε- 

νη στην ΕΒΔΑΦ πληροφορία καθώς και το πλήθος των 
αριθμών που έχουν μεταφερθεί στο δίκτυο κάθε παρό- 
χου. 

7. Οι τηλεπικοινωνιακοί πάροχοι αναλαμβάνουν το κό¬ 
στος σύνδεσής τους με την ΕΒΔΑΦ. Το κόστος αυτό βα¬ 
ρύνει καθέναν από τους παρόχους για το δίκτυό του. 

Άρθρο 11 

Προστασία Καταναλωτή 

1. Οι τηλεπικοινωνιακοί πάροχοι αναπτύσσουν συστή¬ 
ματα πληροφόρησης και ενημέρωσης των καταναλωτών 
και διαδικασίες προστασίας τους ώστε το κοινό να κατα¬ 
νοήσει, ιδίως, τις επιλογές που έχει και τον τρόπο λει¬ 
τουργίας των παρεχόμενων υπηρεσιών φορητότητας. 

2. Με την έναρξη παροχής της υπηρεσίας φορητότη¬ 
τας, οι τηλεπικοινωνιακοί πάροχοι οφείλουν να αναπτύσ¬ 
σουν συστήματα πληροφόρησης των συνδρομητών κα¬ 
τόπιν αιτήματος τους σχετικά με τη διαφορά στη χρέωση 
της κλήσης σε σχέση μετατιμολόγιαπου ισχύουν για κλή¬ 
σεις προς τον πάροχο στον οποίο έχει πρωτογενώς εκ¬ 
χωρηθεί η αντίστοιχη ομάδα αριθμών και η οποία οφείλε¬ 
ται στη μεταφορά του καλούμενου αριθμού σε άλλον πά- 
ροχο. 

3. Η δημιουργία και η λειτουργία της ΕΒΔΑΦ καθώς και 
η διεκπεραίωση των αιτήσεων φορητότητας πρέπει να εί¬ 
ναι σύμφωνες με την κείμενη νομοθεσία που διέπει την 
προστασία δεδομένων προσωπικού χαρακτήρα. 

4. Οι παραπάνω διατάξεις δεν περιορίζουν σε τίποτα τα 
δικαιώματα των συνδρομητών με βάση τη νομοθεσία για 
τα δικαιώματα προστασίας καταναλωτή, την εγκυρότητα 
των όρων συμβάσεων προσχώρησης με βάση το άρθρο 
281 του ΑΚ και τη νομοθεσία περί προστασίας προσωπι¬ 
κών δεδομένων. 

Άρθρο 12 

Διαχείριση Αριθμών που έχουν Μεταφερθεί 

1. Επιτρέπεται στον πάροχο στον οποίο έχει πρωτογε- 
νώς εκχωρηθεί από την ΕΕΤΤ ομάδα αριθμών να παραι¬ 
τηθεί από τα δικαιώματα χρήσης της, όταν όλοι οι ενερ¬ 
γοποιημένοι αριθμοί της έχουν μεταφερθεί σε έναν άλλο 
πάροχο. Στην περίπτωση αυτή η συγκεκριμένη ομάδα 
αριθμών εκχωρείται υποχρεωτικά στον πάροχο-δέκτη. 

2. Σε περίπτωση παραίτησης από τη σύνδεση συνδρο¬ 
μητή που έχει μεταφέρει τη σύνδεσή του σε άλλον πάρο¬ 
χο, ο αριθμός του επιστρέφει στον πάροχο στον οποίο 
έχει πρωτογενώς εκχωρηθεί από την ΕΕΤΤ η ομάδα αριθ¬ 
μών στην οποία ο αριθμός ανήκει. 

Άρθρο 13 
Άσκηση Εποπτείας 

1. Σκοπός της ασκήσεως εποπτείας από την ΕΕΤΤ είναι 
η διασφάλιση παροχής της υπηρεσίας φορητότητας 


αριθμών κλήσης κατά τον ορθολογικότερο τρόπο και 
σύμφωνα με τις διατάξεις της παρούσας Απόφασης. 

2. Οι τηλεπικοινωνιακοί πάροχοι οφείλουν να υποβάλ¬ 
λουν στην ΕΕΤΤ σε ετήσια βάση στοιχεία σχετικά με το 
πλήθος των συνδρομητών τους στους οποίους παρέχο¬ 
νται υπηρεσίες φορητότητας αριθμών κλήσης, αναλυτικά 
για κάθε κατηγορία αριθμών. Ειδικότερα για τους γεω¬ 
γραφικούς αριθμούς πρέπει να υπάρχει ανάλυση για κά¬ 
θε Εθνικό Κωδικό Προορισμού. 

3. Οι πάροχοι τηλεπικοινωνιακών δικτύων που παρέ¬ 
χουν υπηρεσίες φορητότητας αριθμών κλήσης πρέπει να 
παρέχουν στην ΕΕΤΤ κάθε επιπλέον σχετική με τη φορη- 
τότητα πληροφορία που θεωρείται απαραίτητη. 

Άρθρο 14 

Τροποποιήσεις / Συμπληρώσεις 

1. Η ΕΕΤΤ δύναται με Απόφασή της να τροποποιεί ή/και 
να συμπληρώνει τον παρόντα Κανονισμό. Για την τροπο¬ 
ποίηση ή συμπλήρωση του παρόντος Κανονισμού, η 
ΕΕΤΤ δύναται να προβαίνει σε διαβουλεύσεις με τους εν¬ 
διαφερομένους φορείς, ιδίως τους παρόχους τηλεπικοι¬ 
νωνιακών δικτύων ή/και υπηρεσιών και τους εκπροσώ¬ 
πους των χρηστών. 

2. Όλα τα ενδιαφερόμενο μέρη μπορούν να υποβάλ¬ 
λουν προτάσεις στην ΕΕΤΤ για την τροποποίηση ή συ¬ 
μπλήρωση των διατάξεων του παρόντος Κανονισμού. Η 
ΕΕΤΤ εξετάζει τις υποβληθείσες προτάσεις και δύναται 
να προβεί σε διαβουλεύσεις με τα ενδιαφερόμενο μέρη. 
Οι υποβληθείσες προτάσεις δεν είναι δεσμευτικές για την 
ΕΕΤΤ. 

Άρθρο 15 

Καταγγελίες και κυρώσεις 

Οι καταγγελίες για μη συμμόρφωσητωνπαρόχωντηλε- 
πικοινωνιακών δικτύων ή/και υπηρεσιών προς τις υποχρε¬ 
ώσεις που θεσπίζονται με τον παρόντα Κανονισμό υπο¬ 
βάλλονται στην ΕΕΤΤ, η οποία τις εξετάζει και δύναται να 
επιβάλλει τις διοικητικές κυρώσεις που προβλέπονται στο 
άρθρο 12, παράγραφος Ι,του Νόμου 2867/2000, εκδίδο- 
ντας ειδικά αιτιολογημένη απόφαση, ύστερα από προη¬ 
γούμενη ακρόαση των ενδιαφερομένων. 

Άρθρο 16 
Έναρξη ισχύος 

Ο παρών Κανονισμός τίθεται σε ισχύ από την ημερομη¬ 
νία δημοσίευσής του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Μαρούσι, 31 Μάίου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































